ทุ่มเทให้กับความสัมพันธ์ของคุณ
ถึงหนุ่มข้างกายเขาจะหลงคุณหัวปักหัวปำขนาดไหน บางครั้งเขาก็อยากจะมีเวลาส่วนตัวบ้างเล็กน้อย เพราะฉะนั้นอย่าไปคะยั้นคะยอจะเจอหน้าเขาให้ได้ 24 ชั่วโมงต่อวัน  วางแผนทำอะไรบางอย่างที่ไม่มีเขาแล้วบอกเขาว่า เขาจะเล่นวิดีโอเกม ออกไปกินเบียร์กับเพื่อนๆ หรือไปวิ่งคนเดียวก็ได้ อยากทำอะไรก็ทำเลย วิธีนี้ยังเปิดโอกาสให้คุณได้เดินตามทางที่คุณสนใจและรักษาชีวิตที่อยู่นอกเหนือความสัมพันธ์ให้เติมเต็มได้ เมื่อคุณยอมรับได้ว่าคุณทั้งคู่ต่างก็ต้องการพื้นที่ส่วนตัวบ้างในบางเวลา คุณจะมีความสุขในฐานะคู่รักมากกว่า และจะทำให้คุณสนุกและเห็นคุณค่าของเวลาที่คุณ ได้ ใช้ร่วมกันมากกว่าเดิม แทนที่จะเก็บประเด็นหรือปัญหาที่เกิดขึ้นในความสัมพันธ์ (แล้วค่อยระเบิดพายุอารมณ์ทั้งหมดออกมาทีหลัง) ชวนเขามานั่งคุยกันถึงปัญหาที่เกิดขึ้นอย่างมีเหตุผลและสงบสติอารมณ์  เขาจะเห็นคุณค่าของวิธีการแบบนี้มากกว่าการกรีดร้องดังไปสามบ้านแปดบ้าน และมีแนวโน้มที่จะรับฟังและยอมรับในสิ่งที่คุณพูดมากกว่าจะหาข้ออ้างมาปกป้องตัวเอง นอกจากนี้คุณควรให้โอกาสเขาได้พูดปัญหาที่เขามีอยู่ด้วย ลองฟังสิ่งที่เขาต้องการจะบอกจริงๆ และอย่าบอกปัดปัญหาของเขา หนุ่มข้างกายของคุณจะมีความสุขกับความสัมพันธ์มากยิ่งขึ้นถ้าเขารู้สึกว่า คุณเห็นค่าความรู้สึกและความคิดเห็นของเขา สามีและแฟนหนุ่มส่วนใหญ่ในโลกสมัยใหม่น่ารักน่าหยิกมากทีเดียวเชียว เพราะพวกเขาคอยทำสิ่งต่างๆ ให้คุณไม่ว่าจะเป็นซื้อดอกไม้ให้ ทำอาหารเย็นให้ และนวดเท้าให้คุณหลังจากวันทำงานที่แสนยาวนาน เพราะฉะนั้นตอบแทนเขาด้วยนะสาวๆ!   อย่าทำเหมือนว่าสิ่งเล็กๆ ที่สวยงามที่เขาทำให้คุณนั้นไม่ใช่เรื่องที่คุณจะต้องมาใส่ใจหรือจะต้องตอบแทนอะไร ทำให้เขารู้ว่าคุณซาบซึ้งในสิ่งที่เขาทำให้คุณมากแค่ไหน และทำให้เขารู้ว่าคุณรู้ว่าเขาพยายามมากแค่ไหน เวลาที่เขาทำอะไรดีๆ ให้คุณ ก็แสดงความรักให้เขาเห็นหน่อย จูบเขาหรือกอดเขาหรือแค่บอกเขาว่าคุณรักเขา เพราะการที่ได้รู้ว่าเขาทำให้คุณมีความสุขแค่ไหนจะทำให้เขามีความสุข! แน่นอนว่าการทำให้สามีหรือแฟนหนุ่มของคุณมีความสุขจะไม่มีความหมายอะไรเลยถ้า คุณ ไม่มีความสุข   ความสัมพันธ์ต้องอาศัยความร่วมมือจากทั้งสองฝ่าย เพราะฉะนั้นถ้าคุณทุ่มความพยายามทั้งหมดเพื่อทำให้เขามีความสุขแต่ไม่ได้อะไรตอบแทนกลับมา ก็คงต้องถามตัวเองแล้วว่า "มันคุ้มกันไหม" ถึงแม้ว่าความสัมพันธ์ของคุณจะไปได้สวย แต่มันก็อาจจะมีบางอย่างที่กวนใจคุณและทำให้คุณไม่มีความสุข คุณต้องแก้ไขปัญหานี้ ไม่อย่างนั้นหนุ่มข้างกายเขาจะสัมผัสได้ว่าคุณไม่มีความสุขและเขาก็จะเริ่มไม่มีความสุขไปด้วย โดยเฉพาะอย่างยิ่งถ้าเขาไม่สามารถทำอะไรกับปัญหานั้นได้
ให้พื้นที่ส่วนตัวในเวลาที่เขาต้องการ. พูดคุยแต่ละปัญหาให้รู้เรื่อง. แสดงความรักและความซาบซึ้งใจสักเล็กน้อย. จำไว้ว่าในความสัมพันธ์มันต้องคำนึงถึงทั้งสองฝ่าย.
https://www.wikihow.com/Keep-Your-Man-Happy
Working on Your Relationship